Publication: Magyar Közlöny
Issue: MK-2002-7 (Year: 2002, Number: 7)
Era: 1990-2004
Section: [Melléklet a 18/1995. (VI. 6.) IKM rendelethez]
Paragraph Index: 444

2. feladatcsoport Rétegelt technikával modern fahajó építése A modern fahajó építésénél hajóépítõ faanyagok felhasználásával a hagyományos szerkezeteket (gerinc, tükör, orrtõke, borda, palánk) rétegelve, ragasztással, meghatározott maximális keresztmetszetek figyelembevételével készíti el. A készítés során különbözõ gépi rögzítési technológiákat (tûzõgép, vákuumtechnika, szorítórendszerek stb.) alkalmaz, ügyel a technológiák biztonságtechnikai elõírásaira. Ennek során: — Az építõformát az alkalmazott gyártásnak megfelelõen lécezetten vagy tömör szerkezettel a hajó felmérési méreteinek figyelembevételével alakítja ki, a formánál mérettartó, egyenletes szálszerkezetû és nedvességtartalmú anyagot alkalmaz. A méretváltozás csökkentése érdekében a felületeket kezeli. — Gerinc, orrtõke, fartükör készítése során az alkatrészrajzok felhasználása, elkészítése után a fõdarabokról sablonokat alakít ki, vagy az építõformát használja fel az alkatrész megragasztására. Az alkatrészeket összeépíti és begyalulja a hajótest felületével. — A hajó palástfelületének, méreteinek, a héjvastagságnak és a görbületeknek megfelelõen kiválasztja a megfelelõ vastagságú és méretû furnér alapanyagot, gyártástól függõen felszabja és illeszti a furnércsíkokat, tûzõgéppel rögzíti és felszereli a vákuumragasztás részeit. Elvégzi a felületek szorítását, a ragasztási mûveleteket a biztonsági elõírások figyelembevételével. — A megszáradt héjszerkezet felületét, a ragasztási hibát, felületi egyenetlenségek hibáit a következõ réteg felragasztása elõtt kijavítja, lecsiszolja. A mûveletet a hajóforma és szabályos felületek ellenõrzése mellett végzi. — A héjszerkezet elkészítése után a héjszerkezetbe átjelöli a fõbb mérethelyeket: metszetek, vízvonal, középvonal helyét. Ezek a pontok késõbb nem jelölhetõek a tényleges helyre. — Bejelöli a hajótest fedélzetvonalát, a pontos levágás érdekében vezetõlécet szerel a felületre, majd elvágja a héjat a bejelölt helyen. — Az építõformával együtt kézzel, daruval felemeli a hajótestet, átfordítja, és az elõre elkészített formájú tartóba helyezi az úszási vízvonalnak megfelelõ helyzetbe. — Az építési rajz szerint elõkészíti a bordákat, az építõformáról átjelölt méretek szerint beszabja és beragasztja a megfelelõ helyre. Beépítésnél ügyel, betartja az elõírt méreteket. A beépítésnél a bordától függõen a hajóba illeszti a bordát (fenékborda, hosszmerevítõ), a fedélzetnél, kajütnél a bordákat a hajó méreteinek, fedélzet, kajüt formájának megfelelõen állítja, építi be. — A fedélzet és felépítmény kialakítását a héjszerkezethez hasonlóan rétegelve végzi el, vagy kisebb hajlású felületekre megfelelõ rétegelt lemezt alkalmaz. — A felületkezeléshez a rétegelésnél használt ragasztóanyagnak megfelelõ szintetikus alapanyagú felületkezelést alkalmaz. A felületkezelésnél a felület teljes vízlezárása a követelmény, ezért a felületkezelést több rétegben végzi el. Az elsõ rétegeknél kézi eljárást, végül szóró eljárást használ.

Source: https://magyarkozlony.hu/hivatalos-lapok/cb2ebc0b6dbb8e48ff71d94779c5543e9c9fb16b/dokumentumok/8a53cfbd2bddeb3d95c0bcb58b6d035f734a71b3/letoltes